Аднымі з найбольш папулярных гурткоў у цэнтры з’яўляюцца швейныя, дзе навучэнцы прышываюць гузікі, вырабляюць лялькі, аксесуары і нават шыюць для сябе адзенне. Надзея Мікалаеўна вядзе два гурткі — “Майстэрня лялек” і “Маладзёжная мода”. На іх занятках дзеці шыюць уборы для лялек, цацкі, падарункі і сувеніры для родных і блізкіх. Асвоіўшы азы швейнай справы, хлопчыкі і дзяўчынкі з вялікім азартам пачынаюць шыць больш складаныя рэчы, у тым ліку адзенне.